Ühel või teisel moel võib see nägemus isegi õigustatud olla, eriti kui näha karupeiedes kollektiivse mälu vormi (viimase kohta vt Lotman 1999: 79-82).Näiteid oleks veel ja veel, eriti nõidumisega (shamanismiga) seotud valdkonnast pärinevaid, siinkohal pakuks järgneva.As-iki, Obi jõe jumal, on handi vanades müütides sage tegelane. Ühes müütilises laulus kirjeldatakse, kuidas ta haavas oma pead, tegi seepeale rauast mütsi ja peatas sellega verejooksu. Samas laulus on õpetus, mismoodi  käituda, kui pea on haavatud. Lisaks muule tuleb teha rauast müts ja siduda selle külge tükk uut riiet. Riide sisse tuleb siduda ka leiba, sest As-iki armastab leiba väga. Seejärel tuleb Obi jõele sõita ja komps jõkke heita ning As-ikilt abi paluda.